เรื่องร้องเรียน (ไม่ระบุ) วันที่ 2022-07-04 01:38:05 — แขวงบางซื่อ เขตบางซื่อ กรุงเทพมหานคร
แยกประชาชื่น เขตบางซื่อ ช่วงประมาณ 0700-0900 น. วันราชการ บนสะพานข้ามคลองประปาข้างป้อม ตร.สน.เตาปูน จะมาจอด จยย. เพื่ออำนวยการจราจรบริเวณนั้น แต่พบว่ามิได้ตั้งใจปฏิบัติหน้าที่จริงตามวัตถุประสงค์ การจับรถผ่าไฟแดงเลี้ยวซ้ายหรือไฟแดงทางตรฃ เป็นอำนาจหน้าที่ตามกฎหมายก็จริง แต่ใน ทางปฏิบัติ ตร. ไม่ค่อยสนใจงานจราจร(โบกพอเป็นพิธีไม่ได้ช่วยอะไร) งานหลักคือจ้องเรียกรถผ่าไฟแดงทางตรง รถเลี้ยวซ้ายจากถ.ประชาชื่นโดยไม่รอไฟเขียว และคอยดักรถตรงซอยฝั่งโลตัสอย่างจริงจัง โดยจำเลยประจำได้แก่ จยย.ไม่สวมหมวก/รถกระบะบรรทุกคนงาน(จับตรวจบัตร)/ ซึ่งคิดเป็น 99.99% ของการจับกุม ส่วน 0.1% อาจเป็นรถเก๋ง/รถหรูบ้าง(ถ้าคราวเคราะห์จริงๆ) สิ่งที่ตามมาคือความไม่โปร่งใสของเจ้าหน้าที่เอง ผู้ร้องเคยขับรถผ่านเคยเห็นผู้ถูกจับกุมมีอาการ "พับเล็กๆ" ต่อเจ้าหน้าที่ ตร. ทั้งในระดับนายสิบ และนายตำรวจ ผู้ร้องเห็นว่าจุดดังกล่าวผิดหลักการตั้งด่านเพราะอยู่ใกล้ทางร่วมทางแยกเกินไป ไม่มีกวยและป้ายบ่งบอกตามระเบียบของ สตช. เวลานั้นมี ตร. มากมาย ควรกระจายคนไปเพิ่มจุดต่าง ๆ ในพื้นที่ให้อำนวยการจราจร ไม่ใช่มาคอยดักจับรถเพื่อหารับประทานเอายอด ซึ่งเปลือกปฏิบัติ มันไร้ประโยชน์ต่อประชาชนครับ